Надникни отвъд с Terra Nomadica на 25 ноември - Лицата на града
Наближава поредното издание на Terra Nomadica, алтернативен артистичен фестивал в София, който носи идеи от парижанския ъндърграунд. Един експеримент в градска среда, който иска да те изтръгне от ежедневния ритъм и да те пренесе в пространство, където сетивата ти да експлоадират в цветове и музика. Древната идея за Карнавалът, на който всеки може да се превърне в онова, което поиска.
Събитието се характеризира с това, че събира не само хора от цял свят под формата на музиканти и участници, но също тъка обединява различни форми на изкуство : от пространство за концептуална фотография, през рисуване на живо на светещи картини, боди арт, цирково и театрално изкуство.
Екипът е от хора с най-различни таланти и възрасти, като превръща синкретичното изкуство в сцена и мост за Визионерите. Този път Terra Nomadica те предизвиква да надникнеш Отвъд… Отвъд познатото, категориите, рамките, ключалките, решетките.
Там, където може би рядко се осмеляваш да влезеш сам. Експерименталната електронна музика на Saturated Pixels, dark new wave вълната на Виолетов Генерал, както електронният музикален лабиринт на Vataff Project и Burning Man приливът с David Mears, ще генерират пространство, в което свободно да се потапяш, гмуркаш и изследваш кораловите рифове на собственото си съзнание. Отвъд е тъмно, но ти ще изгрееш!
Снимки: Кирил Станоев и личен архив
Tagged with: Beyond, Terra Nomadica, urban, градски хора, срещи, Събития
Previous PostГладиатори в града, или Борис Бегъмов и Данаил Цонков от Gladiators on Bikes
Next PostЛилия Костова, Йоанна Митова и RENAULT и Бегач в партньорство за активен градски живот